OzLabs/hebrew-wiki-articles huggingface dataset:
נתנאל סמריק

נתנאל סֶמְרִיק (נולד ב-1 באפריל 1972) הוא סופר, עיתונאי, מוציא לאור, מגיש טלוויזיה, עורך ומגיש רדיו, במאי ויוצר דוקומנטרי ישראלי.

==ביוגרפיה==

בוגר תואר ראשון בכלכלה וניהול, אוניברסיטת ת"א.

==מסלול מקצועי==
=== גלי צהל ===
שימש כתב צבאי בגלי צה"ל. ערך את התוכנית "בוקר טוב ישראל" בהגשת גיא זהר ויעל דן. ערך את רצועת "נכון להבוקר" בהגשת רפי רשף ואילנה דיין. עורך ומגיש "70 על 70"<ref></ref>.

===טלוויזיה===
ערך והגיש את התוכניות "[http://www.rashut2.org.il/editor/uploadfiles/channel%202%20280310.pdf ישר ללב]" (ערוץ 2); [http://10tv.nana10.co.il/Category/?CategoryID=600334 "היוצאים לאור]", (ערוץ 10).
הפיק וערך את סרט סיקור הבחירות בארצות הברית (חברת החדשות ערוץ 2); "ניו יורק עיר במלחמה", אסון מגדלי התאומים (ערוץ 2); "מי מפחד מצופית גרנט" (ערוץ 10), שישי בגאון, (ערוץ 1); "[https://e.walla.co.il/item/443974 תראו מי שמדבר]" (ערוץ 10); סרט על אודות הצלם יצחק רבין עם סרטי 8 מילימטר (ערוץ 10).
יצר סרטי ראיונות אישיים עם דורון אלמוג, אילן בירן ואסא כשר.

===הוצאה לאור===
בשנת 2018 הוקמה הוצאת "קונטנטו נאו" המתמקדת גם בשיווק דיגיטלי ובסרטים.

==ספריו==
* יהונתן בממלכת המחשבלונים, הוצאת קונטנטו דה סמריק, 2008
* [https://www.amazon.com/Straight-Heart-Hebrew-Netanel-Semrik/dp/965550610X/ref=sr_1_2?keywords=netanel+semrik&qid=1564241544&s=gateway&sr=8-2 ישר ללב], הוצאת קונטנטו דה סמריק, 2017
* <small>YOU ARE A BEST SELLER</small>, הוצאת קונטנטו, 2019

==קישורים חיצוניים==

* 

==הערות שוליים==

קטגוריה:בוגרי אוניברסיטת תל אביב
קטגוריה:חיילי גלי צה"ל
קטגוריה:מנחי טלוויזיה ישראלים
קטגוריה:במאים ישראלים
קטגוריה:עיתונאים ישראלים
קטגוריה:מו"לים ישראלים
קטגוריה:סופרים ישראלים
קטגוריה:בוגרי בית החינוך המשותף עמק החולה
קטגוריה:ישראלים שנולדו ב-1972
אזורים אדומים

מפת האזורים האדומים והאזורים שזוהמו בצורה קלה יותר מיד לאחר המלחמה
קרב הסום, 1916]]
שטח באזור [[קרב ורדן ב-2005. השקעים בקרקע הם מכתשים שנוצרו עקב התפוצצויות פגזים]]
אזורים אדומים (בצרפתית: Zone Rouge) הוא כינוים של שטחי קרקע בחלקה הצפון מזרחי של צרפת, שממשלתה הכריזה עליהם לאחר מלחמת העולם הראשונה כסגורים וכבלתי ראויים למגורי אדם. הגדרה זו ניתנה להם לאחר שחרבו וזוהמו באופן חמור ביותר בנפלי תחמושת ובזיהום כימי וביולוגי ולאחר שהוחלט כי עלות טיהורם מכל אלו היא גבוהה מדי. למרות זאת היקף האזורים האדומים הופחת עם השנים לאחר פעולות טיהור ושיקום.

==האזורים האדומים==
האזורים האדומים הקיפו במקור במצטבר שטח של כ-1,200 קילומטר רבוע מצפון מזרח לפריז, שבהם התנהלה הלחימה האינטנסיבית ביותר בשנות המלחמה בין הצבא הגרמני לבין צבאות צרפת והאימפריה הבריטית. 

האזורים שהוגדרו כאדומים, שבהם התקיימו יישובים, מבנים ושטחי חקלאות, חרבו כליל במהלך המלחמה כתוצאה מלחימה ומהפגזות. בנוסף לכך התברר לאחריה שהם זוהמו באופן מסיבי ביותר לעומק גדול בדרכים שונות:
* מיליוני נפלי תחמושת ארטילרית ורימונים שלא התפוצצו
*גזים שדלפו מפריטי נשק כימי
* ריכוזים גבוהים של חומרים מסוכנים נוספים שמקורם בפריטי תחמושת מתפוררים - עופרת, כספית, כלור, ארסן וחומצות, אשר זיהמו גם את מקורות המים
* שרידים ביולוגיים בהיקף גדול של גופות אדם וגופות של בעלי חיים.

לפי מקור אחד נותרו בצרפת בשנת 2015 שטחים בהיקף של 100 קילומטר רבוע המוגדרים כאזורים אדומים. לפי מקור אחר נותרו ב-2014 בגזרת קרב ורדן בלבד 169 קילומטרים של שטחים המוגדרים כאזורים אדומים.

===מגבלות שימוש===
בהתאם לחוק הצרפתי האזורים שהוגדרו כאדומים אסורים לכניסה ואין לקיים בהם פעילות של מגורים, ניהול חקלאות וייעור. בהתאם לכך היישובים ששכנו באזורים האדומים לא הוקמו מחדש. מחלקם פונו בכפייה תושבים ששבו להתגורר במקומות שבהם עמדו בעבר בתיהם. 

בחלק מהאזורים האדומים שגשגה הצמחייה מאז המלחמה היטב באין מפריע. בחלקים אחרים שלהם נפגע השיקום העצמי של הצמחייה וחיי הבר עקב נוכחות הרמות הגבוהות של חומרים מסוכנים בקרקע ובמים.

==אזורים ברמת זיהום מופחתת==
בנוסף לאזורים האדומים הוגדרו בצרפת לאחר המלחמה שטחים נרחבים בהרבה כמזוהמים ברמות קלות יותר של חומרה, והם טוהרו עם השנים והוחזרו לשימוש אזרחי. כלים חקלאיים הפועלים באזורים אלו נתקלים עדיין בכל שנה בנפלי תחמושת שחלקם מתפוצצים וגורמים לאבדות בנפש. בנוסף, התוצרת החקלאית המופקת באזורים אלו טעונה פיקוח ומעקב אחרי רמות החומרים המסוכנים שהיא מכילה. 

עד היום מאותרים מדי שנה באתרי מלחמת העולם הראשונה בצרפת מאות טונות של נפלי תחמושת, וההערכה היא כי יידרשו 300 עד 700 שנים עד שיימצאו כולם.

==ראו גם==
* קציר ברזל

== קישורים חיצוניים ==

* Stuart Thornton, [https://www.nationalgeographic.org/news/red-zone/ Red Zone: France's Zone Rouge is a lingering reminder of World War I's Battle of Verdun], באתר נשיונל ג'יאוגרפיק, 1 במאי 2014
* [https://www.messynessychic.com/2015/05/26/the-real-no-go-zone-of-france-a-forbidden-no-mans-land-poisoned-by-war/ The Real “No-Go Zone” of France: A Forbidden No Man’s Land Poisoned by War], באתר Messy Nessy, 26 במאי 2015

==הערות שוליים==

קטגוריה:אסונות סביבתיים
קטגוריה:בעקבות מלחמת העולם הראשונה
קטגוריה:הגירה בכפייה
קטגוריה:גראנד אסט
קטגוריה:נור-פה דה קאלה
קטגוריה:או-דה-פראנס: גאוגרפיה
אנה וילניצה

אנה וילניצה (בקרואטית: Ana Vilenica; נולדה ב-16 ביולי 1978) היא שחקנית קרואטית.

==ביוגרפיה==
וילניצה נולדה ברייקה.

ב-2003 שיחקה בסרט הבוסני "Gori vatra" המתרחש בתקופה שלאחר מלחמת בוסניה.

באירוויזיון 2003 הגישה את הניקוד של בוסניה והרצגובינה.

ב-2003 ו-2004 הנחתה את התחרות לבחירת נציג בוסניה והרציגובינה לאירוויזיון.

ב-2004 שיחקה בהפקה של ערוץ הולמרק "La Femme Musketeer" אודות לואי הארבעה עשר, מלך צרפת שצולמה בקרואטיה.

ב-2006 שיחקה בסרט הילדים "Duh u mocvari".

ב-2007 הפיקה וביימה את הסרט הקצר "The Window", באותה שנה גילמה מזכירה בסרט הבריטי "Outlanders".

בין 2007 - 2008 שיחקה בסדרה ההיסטורית "Ponos Ratkajevih".

בין 2009–2010 שיחקה את התפקיד הראשי באופרת הסבון "Dolina sunca", שם היא גילמה אלמנה העוברת לגור בזגרב ומגלה שלבעלה היו חיים כפולים.

ב-2010 התמודדה ב-"Zvijezde pjevaju" הגרסה הקרואטית של רוקדים עם כוכבים.

ב-2012 שיחקה ב-"Lea i Darija", סרט ביוגרפי על לאה דויטש.

==קישורים חיצוניים==

<div class="mw-content-ltr">
* 
</div>

קטגוריה:שחקניות קולנוע וטלוויזיה קרואטיות
קטגוריה:ילידות 1978
קטגוריה:מתחרי רוקדים עם כוכבים
אליז קרטס

אַלִיס קֶרְטֵס (בהונגרית: Kertész Alíz; נולדה ב-17 בנובמבר 1935) היא מתעמלת יהודייה-הונגרייה בעבר, אלופה אולימפית (מלבורן 1956) וסגנית אלופת עולם (רומא 1954) ומאמנת התעמלות.

== ביוגרפיה ==
קרטס הייתה משנת 1949 מתעמלת באגודת הספורט "פּוֹשְטָה" (בהונגרית: דואר) בבודפשט ומשנת 1954 ב"הוֹנְוֵוד" ("מגן המולדת" בהונגרית – אז אגודת הספורט של הצבא ההונגרי). בין השנים 1954–1960, הייתה חברת נבחרת הונגיה בהתעמלות.

באליפות העולם שנערכה ברומא בשנת 1954 זכתה קרטס במדליית כסף בתחרות הקרב-רב קבוצתית (518.280 נקודות), אחרי ברית המועצות (524.310 נקודות) ולפני צ'כוסלובקיה (511.750 נקודות). בתחרות קרב רב אישי היא סיימה במקום 11 בתוצאה של 73.440 נקודות, שלישית מבין המתעמלות ההונגריות.

באולימפיאדת מלבורן (1956) היא זכתה בשתי מדליות, זהב וכסף. מדליית זהב בתחרות הקבוצתית עם מכשירים ובמדליית כסף בתחרות קרב-רב קבוצתית, ביחד עם אנדריאה בודו, אגנס קלטי, מרגיט קורונדי, ארז'בט קוטלש ואולגה טאש. בתחרות קרב-רב אישי היא דורגה במקום 61, לאחר שנאלצה לפרוש מתרגיל החופשי סוס קפיצות ואיבדה נקודות רבות. היא סיימה מקום שישי בתרגיל מקבילים מדורגים (18.633 נקודות), מקום 23 בתרגיל קורה (17.966 נקודות) ומקום 34 בתרגיל קרקע (18.033 נקודות).

באליפות העולם שנערכה במוסקבה בשנת 1958 היא סיימה במקום חמישי בתחרות הקבוצתית (365.387 נקודות) בפער קטן אחרי רומניה שזכתה במדליית ארד (367.020 נקודות). בתחרות קרב-רב אישי היא סיימה במקום 26 בתוצאה של 72.864 נקודות, שלישית מבין המתעמלות ההונגריות.

בשנת 1960 פרשה קרטס פרשה מספורט תחרותי.

קרטס סיימה את המכללה לחינוך גופני בשנת 1960 במסלול הוראה, בשנת 1967 במסלול מאמנת התעמלות ובשנת 1974 תואר שני כמאמנת התעמלות. לאחר פרישתה מספורט פעיל אימנה במרכז הספורט ונוער (KSI) ולאחר מכן אימנה באגודת הספורט וַאשַאש בודפשט. בין השנים 1981 עד 1982 כיהנה כקפטן האיגוד של נבחרת הנשים להתעמלות של הונגריה. משנת 1982 הייתה מרצה לחינוך גופני באוניברסיטת אטוואש לורנד. פרשה לגמלאות בשנת 1988 ומאז עוסקת בתחום אימוני הכושר.

== פרסים ==
* פרס הכרה גבוה לאומי (1954)
* צלב הרפובליקה ההונגרית דרגה 2 (1996)
* פרס הישגים בהתעמלות (2011)
* מדליית נשיא הונגריה (2011)

== ספרים ==
* התעמלות נשים (1976)
* סודי בהחלט. רק לנשים (1984)

== לקריאה נוספת ==
* מי ומי בספורט ההונגרי II. kötet (I–R). Szekszárd: Babits. 1995. 101. 
* [https://web.archive.org/web/20101205015435/http://jewsinsports.org/olympics.asp?sport=olympics&ID=236 על אליס קרטס] Alice Kertesz (angol nyelven). jewsinsports.org. [2010. december 5-i dátummal az eredetiből archiválva. (Hozzáférés: 2012. október 20.) 

== קישורים חיצוניים ==

== הערות שוליים ==

קטגוריה:מתעמלות הונגריות
קטגוריה:מתעמלות יהודיות
קטגוריה:ספורטאים יהודים בשואה
קטגוריה:יהודים בשואה: הונגריה
קטגוריה:יהודיות הונגריות
קטגוריה:אלופים אולימפיים יהודים
קטגוריה:אלופות עולם בהתעמלות
קטגוריה:מתעמלות באולימפיאדת מלבורן (1956)
קטגוריה:אלופות אולימפיות מהונגריה
קטגוריה:ניצולות השואה
קטגוריה:משתתפים יהודים באולימפיאדת מלבורן (1956)
קטגוריה:זוכות מדליית כסף אולימפית מהונגריה
קטגוריה:אלופי עולם יהודים
קטגוריה:אלופות עולם יהודיות
קטגוריה:חברי היכל התהילה של הספורטאים היהודים: הונגרים
קטגוריה:הונגריה: אישים בספורט
קטגוריה:מאמני התעמלות
קטגוריה:בודפשט: אישים
קטגוריה:יהדות בודפשט
קטגוריה:ספורטאיות יהודיות הונגריות
קטגוריה:הונגריות שנולדו ב-1935
קטגוריה:הונגרים שנולדו ב-1935
מתיאה פרין

מתיאה פרין (באיטלקית: Mattia Perin; נולד ב-10 בנובמבר 1992) הוא כדורגלן איטלקי, המשחק בעמדת השוער ביובנטוס, ובנבחרת איטליה.

הוא החל את הקריירה שלו גנואה בשנת 2010, כשבהמשך הושאל במשך שתי עונות רצופות לפדובה ופסקארה, ולאחר מכן נמכר ליובנטוס. פרין זומן לראשונה לנבחרת איטליה, לקראת מונדיאל 2014, כשאת הופעת הבכורה שלו ערך בהמשך השנה.

== קריירה ==
פרין נולד וגדל בלאטינה שבאיטליה וכבר כילד שיחק במחלקות הנוער של גנואה. הוא זומן לראשונה לקבוצה הבוגרת של הקבוצה, בינואר 2010, כשוער שלישי. פרין ערך את הופעת הבכורה שלו בליגה האיטלקית ב-22 במאי 2011, במשחק מול צ'זנה שהסתיים בניצחון קבוצתו.

ביולי 2011 הושאל פרין לקבוצת פדובה מהליגה השנייה באיטליה. הוא ערך את הופעת הבכורה שלו בליגה האיטלקית השנייה, ב-1 באוקטובר 2011, בניצחון קבוצתו 2–4 מול אמפולי.

בשנת 2012, הושאל פרין לקבוצת פסקארה שהעפילה לליגה הראשונה. באותה עונה ערך פרין 29 הופעות ליגה והיה שחקן הרכב בקבוצה.

לאחר ששב משתי ההשאלות הפך פרין לשחקן מפתח בהרכב הפותח של גנואה ולשוער הראשי כשהוא מסיים את התקופה בגנואה עם למעלה מ-140 הופעות ליגה.

ב-8 בינואר 2017 נפצע פרין בצורה קשה במהלך משחק ליגה מול רומא, וסיים את העונה.

ב-8 ביוני 2018 חתם פרין ביובנטוס על חוזה לארבע שנים תמורת 12 מיליון אירו.

פרין ערך את הופעת הבכורה שלו במועדון ב-26 בספטמבר 2018, כשהוא שומר על רשת נקייה במשחק מול בולוניה אשר הסתיים בניצחון 0–2.

ב-2 בינואר 2020 הושאל פרין לגנואה. ב-5 בספטמבר הושאל לגנואה פעם נוספת, עד סיום עונת 2020/2021.

=== קריירת נבחרות ===
נבחרת איטליה, 2013]]
פרין היה לשוער הראשון של נבחרת איטליה עד גיל 17 ולקח חלק בשלל תחרויות איתה, כמו אליפות אירופה לשנת 2009 ואליפות העולם עד גיל 17 שנערכה בניגריה ב-2009.

פרין ערך את הופעת הבכורה שלו בנבחרת איטליה עד גיל 21 ב-11 באוגוסט 2010, במשחק ידידות מול נבחרת דנמרק, כשהיה בן 17 בלבד.

פרין זומן לראשונה לנבחרת הנוער של איטליה, בשנת 2012 על ידי המאמן צ'זרה פראנדלי. הוא ערך את הופעת הבכורה שלו בנבחרת הנוער במשחק ידידות מול נבחרת אנגליה ב-15 באוגוסט 2012.

פרין נכלל בסגל נבחרת איטליה למונדיאל 2014 שנערך בברזיל, כשוער שלישי. הוא נחשב אז לשחקן הצעיר בסגל והיחידי שהוא ללא הופעות בעבר.

פרין ערך את הופעת הבכורה שלו בנבחרת איטליה הבוגרת ב-18 בנובמבר 2014, במשחק ידידות מול נבחרת אלבניה אותו נבחרת איטליה ניצחה 0–1. ב-9 באפריל 2016 קרע פרין את הרצועה הצולבת הקדמית, ובשל כך לא נכלל בסגל נבחרת איטליה ליורו 2016.

== תארים ==
=== קבוצתיים ===
;יובנטוס
* הליגה האיטלקית: 2018-19
* הסופר קאפ האיטלקי: 2018

=== אישיים ===
* אליפות אירופה לנבחרות עד גיל 17, קבוצת הטורניר: 2009

==קישורים חיצוניים==

==הערות שוליים==

קטגוריה:כדורגלני יובנטוס
קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני גנואה
קטגוריה:כדורגלני פדובה
קטגוריה:כדורגלני פסקארה
קטגוריה:כדורגלני מונדיאל 2014
קטגוריה:כדורגלני נבחרת איטליה
קטגוריה:איטלקים שנולדו ב-1992
אצטדיון ספרטק (ולדיקווקז)

אצטדיון ספרטק, רשמית האצטדיון הרפובליקני "ספרטק" (ברוסית: Республиканский стадион «Спарта́к») הוא אצטדיון כדורגל הנמצא בעיר ולדיקווקז ומשמש כמגרש הבית של קבוצות הכדורגל ספרטק-ולדיקווקז ואלניה ולדיקווקז המשחקות בליגת הכדורגל המקצוענית.

עד לתחילת שיפוץ האצטדיון במאי 2020, הכיל 32,646 מקומות ישיבה.

==היסטוריה==
האצטדיון נבנה בשנים 1960—1962.

בשנים 1970—1991 קבוצת ספרטק אורדז'וניקידזה אירחה את משחקיה במסגרת הליגה הסובייטית.

בשנים 1994—1996 האצטדיון אירח משחקי הגביע הנשיאותי, במסגרתו התארחו באצטדיון קבוצות כמו ג'נואה, בואבישטה, אוביידו, מכלן, אתלטיקו מדריד, ואסקו דה גאמה, ולנסיה, אוזר ובוטאפולגו.

בשנת 2007 האצטדיון אירח את משחקיה של צסק"א מוסקבה במסגרת גביע אופ"א כשאירחה את מכבי חיפה ואת משחקה של צסק"א בגביע הרוסי נגד קריליה סובייטוב סמרה, שני המשחקים הסתיימו בשוויון מאופס.

בשנת 2010 נערך שיפוץ באצטדיון ובמסגרתו הוחלף משטח הדשא, הותקן לוח אלקטרוני חדש, מושבים ומערכות חימום ונחנך מרכז תקשורת. במרץ 2011 נשיא אלניה ולדיקווקז ואלרי גזאייב הודיע כי הקבוצה שוקלת לבנות אצטדיון כדורגל חדש בעל תכולה של 37,000 מושבים. ברם התוכניות נזנחו בהמשך עם הכרזת הקבוצה על פשיטת רגל ופירוקה בשנת 2014.

בשנת 2015 הקבוצה הוקמה מחדש ואירחה את משחקי הבית שלה עד סגירת האצטדיון במאי 2020 לצורך שיפוצים.

== קישורים חיצוניים ==
* [http://www.worldstadiums.com/stadium_pictures/europe/russia/vladikavkas_spartak.shtml אצטדיון ספרטק ולדיקווקז] באתר WorldStadiums

ספרטק (ולדיקווקז)
קטגוריה:ולדיקווקז: ספורט
קטגוריה:אלניה ולדיקווקז
לירון אורפלי

לירון אורפלי (מוכר בכינויו "טילטיל"; נולד ב-19 במאי 1975) הוא ידוען ונהג מונית ישראלי. הוא השתתף במספר תוכניות מציאות, ואף זכה במקום הראשון ובפרס הגדול ב"הישרדות הונדורס" בשנת 2016.

==ביוגרפיה==
אורפלי נולד וגדל בשכונת נחלת יצחק שבתל אביב, כבן יחיד להוריו. בגיל 17 עבד כלוטש יהלומים. לאחר מכן החל לעבוד כנהג מונית. את שירותו בצה"ל עשה כספק.

בשנת 2014 שודרה העונה הרביעית של "המירוץ למיליון", בה השתתף בצוות עם חברו. השניים הודחו בהדחה הרביעית.

ביולי 2015 השתתף בתוכנית "הישרדות" שצולמה בהונדורס. הוא זכה בתחרות לאחר שנבחר לאהוב הקהל ועל ידי חבר המושבעים בתוכנית. לאחר זכייתו 

בשנת 2016 הגיש את התוכנית "במונית של טילטיל" ששודרה בזכיינית רשת מדיה, תוכנית אירוח שהתרחשה במונית, ובה אירח ידוענים שונים. באותה השנה גם היה שופט אורח בתוכנית הקיץ של ערוץ הילדים "הבנים והבנות".   

ב-2017 שיחק בסרט "מבצע ביצה" בתור מנהל חומוסייה. באותה השנה גם היה מנחה אורח בתוכנית הילדים של ערוץ טין ניק שנקראת ״טין ניק סטנדאפ שואו״.

בשנת 2018 השתתף בעונה התשיעית של "האח הגדול" ששודרה ברשת 13 כדייר זמני, כחלק ממשימה סודית. בשנה זאת השתתף גם בעונה השלישית בתוכנית הריאלטי "היחידה", ששודרה בערוץ HOT3.

השתתף גם בכמה פרסומות בניהם: השתתף עם בתו בפרסומת של "תנובה" ליום המשפחה, חברת המכוניות "switch", ובפרסומת של "המכללה למינהל".

== חיים אישיים ==
בנובמבר 2019 סיפר כי הוא משתמש במכשירי שמיעה.

אורפלי נשוי לוורד, והם הורים לשניים. אביו, יוסי אורפלי, השתתף בעונה העשירית של "האח הגדול" והודח שלושה ימים בלבד לפני הגמר.

== קישורים חיצוניים ==

* 

==הערות שוליים==

קטגוריה:מתחרי המירוץ למיליון (ישראל)
קטגוריה:זוכי הישרדות (ישראל)
קטגוריה:משתתפי היחידה (תוכנית טלוויזיה ישראלית)
קטגוריה:נהגי מונית
קטגוריה:כבדי שמיעה ישראלים
קטגוריה:ישראלים שנולדו ב-1975
ריכרד וייס

רִיכַרד וַייס (בהונגרית: Weisz Richárd; בודפשט, 30 באפריל 1879 – בודפשט, 4 בדצמבר 1945) היה מתאבק ומרים משקולות יהודי-הונגרי, אלוף אולימפי (לונדון 1908) ו-7 פעמים ברציפות אלוף הונגריה (1903–1909) בהיאבקות בסגנון יווני-רומי במשקל כבד ו-4 פעמים ברציפות אלוף הונגריה (1905–1908) בהרמת משקולות.

==קורות חיים==
וייס נולד וגדל בבודפשט. הוא השתתף לראשונה בתחרות היאבקות בגיל 19. בשנת 1903, זכה באליפות ההיאבקות הרשמית הראשונה של הונגריה במשקל כבד. בשנים 1896 עד 1899 התאמן וייס בהיאבקות ובהרמת משקולות ב"מועדון האתלטיקה הונגריה" ולאחר מכן התאמן עד 1908 במועדון מ.ט.ק. בודפשט. 

באליפות העולם שנערכה בווינה בשנת 1904 הוא סיים במקום תשיעי.

באולימפיאדת אתונה (1906) השתתף וייס בתחרות ההיאבקות אך לא זכה במדליה.

באולימפיאדת לונדון (1908) הוא זכה במדליית זהב בהיאבקות בסגנון יווני-רומי במשקל כבד (מעל 93 ק"ג), לפני אלכסנדר פטרוב מרוסיה וסורן מרינוס ינסן מדנמברק, האלוף מאתונה 1906 ובכך היה לזוכה מדליית הזהב ההונגרית הראשונה בהיאבקות. לאחר ניצחונו האולימפי התמודד בבודפשט עם אלוף העולם המקצועני בהיאבקות, עקב כך זכויותיו כספורטאי חובב הושעו. לאחר מכן השתתף בתחרויות בעבור פרסים כספיים והופיע גם בקרקסים. באביב 1912 הוכר שוב כספורטאי חובב, אך הוא כבר היה מוכן לקבל על עצמו השתתפות באולימפיאדה.

בסיום לימודיו בבית הספר שירת שנה בצי הקיסרי של אוסטרו-הונגריה. בהמשך ניהל את בית הקפה היפני בבודפשט ואחר כך עבד כמאמן וכשופט ספורט. 

בתחילת 1945 הוקם מחדש מועדון הספורט מ.ט.ק. בדירתו של וייס בבודפשט.

== מותו ==
קברו של ריכרד וייס בבית הקברות היהודי ברחוב קוזמה בבודפשט
ריכרד וייס נקבר בבית הקברות היהודי ברחוב קוזמה בבודפשט.

== שיאים אישיים ==
* הדיפה בזרוע שמאל: 80 ק"ג (1905)
* הדיפה בזרוע ימין: 85 ק"ג (1903)
* הרמה עד לחזה בשתי הזרועות: 115 ק"ג
* הרמה והדיפה בשני שלבים עד למעלה בשתי הזרועות: 130 ק"ג

== לקריאה נוספת ==
* ספר:מכירים אותם? הונגרים ידועי שם ממוצא יהודי. Reményi Gyenes István: Ismerjük őket? Zsidó származású nevezetes magyarok (Ex Libris Kiadó, Budapest, 2000) 
* [http://olimpia.hu/champdata/details/id/26722/ ריכרד וייס בדף הוועדה האולימפית ההונגרית] (בהונגרית) Weisz Richárd a MOB honlapján (magyar nyelven). mob.hu. (Hozzáférés: 2012. december 10.)
* [http://www.nemzetisport.hu/migralt_cikkek/20031114/polihisztor_baberkoszoruval/ באתר של הספורט הלאומי ההונגרי.] Polihisztor babérkoszorúval (magyar nyelven). nemzetisport.hu, 2003. november 14. (Hozzáférés: 2012. december 10.)

== קישורים חיצוניים ==

קטגוריה:ספורטאים יהודים הונגרים
קטגוריה:מתאבקים יהודים
קטגוריה:ספורטאים יהודים בשואה
קטגוריה:יהודים בשואה: הונגריה
קטגוריה:אלופים אולימפיים יהודים
קטגוריה:חברי היכל התהילה של הספורטאים היהודים: הונגרים
קטגוריה:ניצולי השואה
קטגוריה:מרימי משקולות יהודים
קטגוריה:מאמני ספורט יהודים
קטגוריה:משתתפים יהודים באולימפיאדת אתונה (1906)
קטגוריה:משתתפים יהודים באולימפיאדת לונדון (1908)
קטגוריה:בודפשט: אישים
קטגוריה:יהדות בודפשט
קטגוריה:אלופים אולימפיים מהונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריה: אישים בספורט
קטגוריה:הונגרים שנולדו ב-1879
קטגוריה:הונגרים שנפטרו ב-1945
אנדרואיד קיטקט

אנדרואיד קיטקט (באנגלית: Android KitKat) הוא שם הקוד למערכת ההפעלה למכשירים ניידים אנדרואיד, והגרסה ה-11 של אנדרואיד. היא נחשפה ב-3 בספטמבר 2013, והתמקדה בעיקר באופטימיזציה של מערכת ההפעלה, לשיפור הביצועים במכשירים עם משאבים מוגבלים.

נתונים סטטיסטיים שהפיקה חברת גוגל במאי 2019, מצביעים על כך ש-6.9% ממכשירי האנדרואיד בעלי גישה ל-Google Play מריצים את גרסת קיטקט.

== שם ==
אנדרואיד 4.4, "קיטקט" הוכרזה רשמית ב-3 בספטמבר 2013. הגרסה כונתה באופן פנימי גם בשם "פאי לימון"; ג'ון לגרלינג, מנהל שותפויות אנדרואיד וצוותו, החליטו לשנות את השם בטענה כי "מעט מאוד אנשים באמת מכירים את הטעם של פאי לימון". בקבוצה כיוונו לשם "כיפי ובלתי צפוי" ובין היתר הגיעו לשם "KitKat". לגרלינג התקשר לנציג חברת נסטלה, שהיא הבעלים של המותג ומייצרת את הממתק (מחוץ לארצות הברית, בה הוא מיוצר על ידי חברת הרשי ברישיון). השניים הגיעו עד מהרה לעסקה ראשונית לשיתוף פעולה לקידום מכירות, ובהמשך הושלמה בפגישה בקונגרס העולמי של מובייל בפברואר 2013. השותפות לא נחשפה באופן פומבי, ודאי שלעובדי גוגל ומפתחי אנדרואיד אחרים (שהמשיכו לכנות את הגרסה בשם "פאי לימון").

כחלק ממאמצי הקידום של הגרסה, יוצרו טבלאות קיטקט בצורת הרובוט של אנדרואיד, בעוד הרשי שמייצרת את החטיף בארצות הברית ניהלה תחרויות לזכייה במחשבי לוח מדגם נקסוס 7 ובאשראי לקנייה בחנות Google Play.

מכשיר הנקסוס 5, שפותח על ידי LG, נחשף ב-30 בספטמבר 2013, כמכשיר ההשקה של אנדרואיד קיטקט.

אנדרואיד קיטקט נתמכה עד אוקטובר 2017 על ידי גוגל, שסיפקה עדכוני אבטחה.

== פיתוח ==

=== חוויית משתמש ===
הממשק צמצם עוד יותר את מראה ממשק Holo שהוצג בגרסה 4, והחליף את המקרים של גוונים כחולים לאפור ולבן (לדוגמה בשורת המצב). האפליקציות יכולות להשתמש במצב שקוף ולהראות את סרגל הניווט, או להפעיל מצב של מסך מלא (מצב Immersive) ולהסתירם לחלוטין. המשגר קיבל גם כן מראה חדש, עם יישום סרגל הניווט השקוף והחלפת הרקע השחור במגירת היישומים ברקע שקוף. בנוסף, לחצני התפריטים המוצעים תמיד נראים לעין, גם במכשירים עם מקש הניווט "תפריט" שהוצא משימוש. בתפריט ההגדרות, יכולים עתה המשתמשים לציין יישום ברירת מחדל ואפליקציות לשליחת טקסט.

במכשירים במלאי, הוסרו אפליקציות המסרים וה-Studio; הראשונה הוחלפה על ידי Google Hangouts, התומכת ב-SMS. כמו כן, אפליקציית גלריה AOSP הוחלפה ב-Google+ Photos.

== ראו גם ==
* אנדרואיד לוליפופ
* אנדרואיד פאי

== קישורים חיצוניים ==

* 

== הערות שוליים ==

קטגוריה:אנדרואיד
קטגוריה:תוכנות שהושקו ב-2013
תכונה כימית

תכונה כימית היא אחת מתכונותיו של חומר המתגלה במהלך או לאחר תגובה כימית ניתן לקבוע תכונות אלו רק על ידי שינוי זהותו הכימית של החומר. אי אפשר לקבוע תכונות כימיות רק על ידי צפייה או נגיעה בחומר, יש להשפיע על המבנה הפנימי של החומר על מנת לחקור את תכונותיו הכימיות. כאשר חומר מגיב לתגובה כימית, התכונות ישתנו באופן דרסטי, וכתוצאה מכך יש שינוי כימי. עם זאת, תכונה קטליטית תהיה גם תכונה כימית.

ניתן להבדיל בין תכונות כימיות לתכונות פיזיקליות, שאותן ניתן להבחין מבלי לשנות את מבנה החומר. עם זאת, עבור תכונות רבות בתחום הכימיה הפיזית ותחומים אחרים בגבול בין כימיה לפיזיקה, ההבחנה עשויה להיות עניין של פרספקטיבה של החוקרים. ניתן לראות בתכונות חומריות, גם פיזיות וגם כימיות כלומר משנית למציאות הבסיסית. כמה שכבות פיקוח הם אפשריים.

ניתן להשתמש בתכונות כימיות לבניית סיווגים כימיים. הן יכולות גם להיות שימושיים לזיהוי חומר לא ידוע או להפרדתו או לטיהורו מחומרים אחרים. מדע החומרים ישקול בדרך כלל את התכונות הכימיות של חומר כדי להנחות את יישומיו.

== דוגמאות ==
* חום הבעירה.
* האנתלפיה של היווצרות.
* רעילות.
* יציבות כימית בסביבה נתונה.
* דליקות (יכולת צריבה).
* מצב חמצון מועדף.

== ראו גם ==
* רכוש פיזי
* מבנה כימי
* תכונות חומריות
* פעילות ביולוגית
* כלל החמישה של ליפינסקי

==קישורים חיצוניים==

*
מדבר ויקטוריה הגדול

מדבר ויקטוריה הגדול הוא המדבר הגדול ביותר באוסטרליה והוא חוצה שני אזורים ביבשת, אוסטרליה המערבית ואוסטרליה הדרומית.

==מיקום ותיאור==
מדבר ויקטוריה הגדול, המדבר הגדול ביותר מכל מדבריות אוסטרליה, מכיל דיונות חול רבות, ערבות יבשות, אבני מדבר ואגמי מלח. רוחבו (ממערב למזרח) מעל 700 קילומטרים והוא מכסה שטח של 348,750 קילומטרים רבועים. אזור שיחים ויערות נמצא ממערב למדבר, צפונית-מערבית אליו נמצא מדבר החול הקטן, מצפון מדבר גיבסון וממזרח מדבר טירארי. כמות המשקעים במדבר אינה עקבית ונעה בין 200 ל-250 מילימטרים בשנה. סופות ברקים נפוצות במדבר זה, הן מתרחשות בקירוב מדי חודש או בקצב של 15–20 סופות בשנה. הטמפרטורות בקיץ נעות מ-32 עד 40 מעלות צלזיוס ואילו בחורף הטמפרטורות נופלות ונעות בין 18 ל-23 מעלות.

==מידע נוסף==
על אף שמדבר ויקטוריה נמצא באזור מרוחק וצחיח, ישנים כבישי עפר העוברים בשטחו. כמו כן, באזורים שונים שלו מתגוררים שבטי אבוריג'ינים ובהם הם מהווים רוב אבוריג'יני באוסטרליה. תושבי המדבר בריאים בממוצע יותר מאבורג'ינים באזורים אחרים של אוסטרליה.

בשנות החמישים ובשנות השישים אנגליה ביצעה ניסויים בנשק גרעיני והטילה במדבר פצצות שהשאירו בשטח פסולת גרעינית ושיירי פלוטוניום-239.

בשנת 1875, הבריטי ארנסט ג'ילס נהיה לאירופאי הראשון שחצה את המדבר. הוא זה שהעניק את השם למדבר על שם מי שהייתה דאז שליטת הממלכה המאוחדת, המלכה ויקטוריה.

==צמחי וחיות המדבר==
בשל החום העז והאדמה היבשה, רק צמחי מדבר עמידים ביותר יכולים לגדול במדבר ויקטוריה. מרבית צמחיית המדבר הם שיחים כהים ונמוכי קומה דוגמת Eucalyptus gongylocarpa ו-Eucalyptus youngiana.

תנאיו הקשים של המדבר אינם מאפשרים קיום למיני בעלי חיים רבים ועל כן ניתן למצוא בו בעיקר ציפורים ומכרסמים. אולם, תנאיו מהווים תנאים מיטביים ללטאות ולחיות כיס דוגמת חומט המדבר הגדול, טאיפן מרחבי המרכז ומולגרה זנב-מברשת. מרבית החיות מתחבאות בחול בשעות היום ויוצאות לאוכל ולהתקרר בשעות הלילה, דוגמת הצפרדע סיקלורנה פלטיצפלה. בין העופות שניתן למצוא במדבר ניתן למנות את המין ליפואה מצויה. טורפי המדבר הם דינגו, כוח אוסטרלי וכוח החולות.

==קישורים חיצוניים==

* 

קטגוריה:אוסטרליה: מדבריות
אנטולי דיאטלוב

אנטולי סטפנוביץ' דיאטלוב (ברוסית: Анатолий Степанович Дятлов; 3 במרץ 1931 – 13 בדצמבר 1995) היה סגן המהנדס הראשי בתחנת הכוח הגרעינית בצ'רנוביל, המפקח על ניסוי הבטיחות שכשל וגרם לאסון צ'רנוביל בשנת 1986. הוא הורשע בהפרת תקנות הבטיחות ונידון לעשר שנות מאסר, מתוכן ריצה שלוש, עד החנינה הכללית ב-1990.

== ביוגרפיה ==
דיאטלוב נולד בשנת 1931 בקרסנויארסק, ברפובליקה הסובייטית של רוסיה. הוריו היו איכרים שהתגוררו בסמוך לנהר יניסיי ויישובי העונשין בקרסנויארסק. הוא ברח מהבית בגיל 14. תחילה למד בבית ספר מקצועי ועבד כחשמלאי, בטרם התקבל למכון להנדסה ופיזיקה במוסקבה, בו סיים את לימודיו בשנת 1959.

לאחר סיום לימודיו עבד במפעל לבניית ספינות בקומסומולסק ועבד בהקמת כורים בצוללות. במהלך תאונה גרעינית במקום, ספג דיאטלוב מנת קרינה של 200 רנטגן, שגורמת לחוליי קרינה קלים, הקאות, שלשולים, עייפות ועמידות פחותה בפני זיהומים.

== צ'רנוביל ==
בשנת 1973 עבר דיאטלוב לפריפיאט שבאוקראינה כדי לעבוד בתחנת הכוח הגרעינית בצ'רנוביל. ניסיונו בן 14 השנים בעבודה על כורים ימיים במזרח הפך אותו לאחד משלושת המנהלים הבכירים ביותר בכור, והוא היה אחראי על יחידות 3 ו-4.

ב-26 באפריל 1986 פיקח על ניסוי בטיחות בכור 4 של תחנת הכוח, שהביא לאסון הגרעיני הגדול בהיסטוריה, והביאה לפגיעה חמורה בסביבה. במהלך התאונה, נחשף דיאטלוב למנת קרינה של 390 רנטגן, אשר גורמת ל-50% מקרי מוות, אולם הוא שרד. יחד עם ניקולאי פומין וויקטור בריוחאנוב הוא הועמד לדין בגין אי מילוי אחר תקנות הבטיחות. השלושה נמצאו אשמים ונידונו ל-10 שנות מאסר. כעבור 3 שנים קיבל חנינה.

בהמשך הוא כתב ספר בו טען כי התכנון הלקוי, ולא אנשי הצוות, הוא האחראי העיקרי לתאונה. בדיווחים מאוחרים יותר נמצא כי דיאטלוב איים על מספר עובדים בתחנת הכוח בסיום תפקידם אם לא ימשיכו בניסוי באותו לילה. הוא נפטר מאי-ספיקת לב בשנת 1995.

== במדיה ==
דיאטלוב הוצג על ידי איגור סלבינסקי בסדרה שעה אפס: אסון בצ'רנוביל שעלתה ב-2004. כמו כן הוצגה דמותו בסדרה צ'רנוביל שהפיקה HBO.

זיכרונותיו של דיאטלוב הוקלטו זמן קצר לפני מותו. ההקלטה בוצעה על ידי אדם אנונימי ועלתה ליוטיוב ב-2016.

== הערות שוליים ==

קטגוריה:מהנדסים סובייטים
קטגוריה:מהנדסים רוסים
קטגוריה:מהנדסים אוקראינים
קטגוריה:אסון צ'רנוביל: אישים
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:ילידי 1931
קטגוריה:רוסים שנפטרו ב-1995
Sarah Brightman Sings the Music of Andrew Lloyd Webber

Sarah Brightman Sings the Music of Andrew Lloyd Webber (בעברית: שרה ברייטמן שרה את המוזיקה של אנדרו לויד ובר) הוא אלבום האולפן המשותף השני של הזמרת-יוצרת האנגלייה שרה ברייטמן והמלחין האנגלי אנדרו לויד ובר. האלבום יצא לאור ב-22 באפריל 1992, בהוצאת חברות התקליטים פולידור רקורדס ורילי יוזפול רקורדס.

כמה שנים לאחר יציאתו, הצליח האלבום להגיע למקום ה-242 במצעד האלבומים שביפן.

== רקע והוצאה ==
את כל שירי האלבום כתב אנדרו לויד ובר ביחד עם פזמונאים נוספים. בחלק מרחבי העולם הופץ האלבום בשם, Sings the Music of Andrew Lloyd Webber. עבור האלבום ביצעה ברייטמן מחדש שירים ידועים כמו "The Phantom of the Opera", "Don't Cry for Me Argentina" ו-"Memory".

ביפן, הופץ האלבום מחדש על גבי תקליטור, בגרסה שהצליחה להיכנס למצעד האלבומים של המדינה.<ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1992
קטגוריה:אלבומי שרה ברייטמן
קטגוריה:אלבומים משותפים
קטגוריה:אלבומים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת פולידור רקורדס
קטגוריה:אלבומי חברת רילי יוזפול רקורדס
איתנה טבקרו

איתנה טבקרו (נולדה ב-2 בפברואר 1962) היא כדורסלנית עבר ישראלית, אשר שיחקה בעמדות הפאוור פורוורד וסנטר בנבחרת ישראל ובהפועל חיפה.

==ביוגרפיה==
טבקרו נולדה וגדלה בחיפה ואת לימודי החטיבה והתיכון עשתה בבסמ"ת, ב-1976 כשהייתה גיל 14 הצטרפה לקבוצה הנערות של הפועל חיפה וב-1978 הייתה חלק מנבחרת הקדטיות באליפות אירופה בקוונקה שבספרד, ב-1979 הייתה חלק מנבחרת הנערות בטורניר שהתקיים בישראל ולאחר מכן בעונת 1979/1980 הצטרפה לקבוצת הבוגרות של המועדון ובעונת הבכורה במועדון זכתה עם הקבוצה בגביע המדינה לאחר ניצחון דרמטי בתוצאה 86 - 82 אל מול אליצור תל אביב/חולון שהחזיקה בגביע שלוש שנים ברציפות וזכתה באליפות הליגה שבועיים קודם לכן לאחר שהביסה את חיפה, במהלך המשחק קלעה טבקרו 32 נק' ובעקבות משחק זה זומנה לסגל נבחרת ישראל לבוגרות במסגרת אליפות אירופה בויגו שבספרד. במקביל שירתה טבקרו כקצינת ת"ש בחיל האוויר ואף השתתפה באליפות החיל.

על המשחק סיפרה טבקרו: .

טבקרו המשיכה בהפועל חיפה ל-3 עונות נוספות אשר במהלכן העפילה הקבוצה לגמר גביע המדינה שלוש עונות ברציפות אך הפסידה בהן פעמים לרמת חן ופעם נוספת לאליצור תל אביב.

בעונת 1983–1984 עברה לשחק במכבי קריית מוצקין ובמדיה שיחקה כשלוש עונות.

בעונת 1986/1987 שיחקה עונה בודדת בבני יהודה ולקראת סופה עברה לאליצור תל אביב ובארבע עונות בהן שיחקה במועדון זכתה הקבוצה ב-4 אליפות וב-3 גבעים, בסיום עונת 91 החליטה לפרוש עקב ריבוי שחקניות זרות בתפקידים בהם שיחקה.

בשנת 2017 נבחרה על ידי ענת דרייגור נירקה קניון-ארבוב ושושי דמבינסקי ל"היכל התהילה של כדורסל הנשים בישראל".

==לאחר הפרישה==
טבקרו שימשה במגוון תפקידים בתחום הפיזיותרפיה ומאז 1995 היא משמשת כמנהלת שירותי הפיזיותרפיה בבית חולים לוינשטיין.

לטבקרו תואר ראשון בפיזיותרפיה ותיאר שני בניהול מערכות בריאות מאוניברסיטת בן-גוריון.

טבקרו אמא לשניים.

== קישורים חיצוניים ==
* [https://web.archive.org/web/20190727165834/http://www.local.co.il/document/52,97,151669.aspx התהילה של איתנה], באתר מקומי רעננה
* [https://by-clips.com/channel/UCHJX7bcpoUYFSrtqFsIHxwg היכל התהילה בווידאו], באתר יוטיוב
* [http://old.motke.co.il/index.php?idr=400&p=2012746 מי זוכר מי זוכר את כדורסלניות העבר?]

== הערות שוליים ==

קטגוריה:כדורסלניות נבחרת ישראל
קטגוריה:כדורסלניות הפועל חיפה
קטגוריה:כדורסלניות בני יהודה
קטגוריה:כדורסלניות אליצור תל אביב
קטגוריה:בוגרי בסמ"ת
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1962
קטגוריה:ישראלים שנולדו ב-1962
אנטון ארחיפוב

אנטון אנטולייביץ' ארחיפוב (ברוסית: Анто́н Анато́льевич Архи́пов; נולד ב-4 בנובמבר 1985) הוא כדורגלן עבר רוסי ששיחק בעמדת החלוץ ברוסיה ובישראל.

==קריירה==
ארחיפוב החל את הקריירה המקצועית שלו בקבוצת ספרטק שצ'לקובו מהליגה השנייה. כעבור שנה עבר לקבוצת המילואים של מועדון שיניק ירוסלבל. בהמשך שיחק בקבוצות סאטורן וספרטק צ'ליאבינסק מהליגה השנייה. בשנת 2006 חתם בקבוצת חימקי מליגת העל הרוסית ושולב בהרכב הפותח של הקבוצה. בעונה הבאה חתם על חוזה ל-3 שנים בקבוצת טום טומסק. למרות החוזה לא השלים את התקופה - ב-2009 הושאל לצ'רנומורץ נובורוסיסק וב-2010 לשיניק ירוסלבל. בעונת 2011/2012 שיחק כשחקן מן המניין בשיניק.

בשנת 2012 הגיע לישראל וחתם בקבוצת הפועל רמת-גן, היה שותף בזכייה ההיסטורית של הקבוצה בגביע המדינה. בעונה לאחר מכן שיחק מספר משחקים בקבוצת הפועל בני לוד מהליגה הלאומית ובסוף 2013 שב לרוסיה. בשנת 2014 פרש ממשחק פעיל.

==תארים==
הפועל רמת-גן
* גביע המדינה: 2012/2013
==קישורים חיצוניים==

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:כדורגלני שיניק ירוסלבל
קטגוריה:כדורגלני טום טומסק
קטגוריה:כדורגלני סאטורן
קטגוריה:כדורגלני חימקי
קטגוריה:כדורגלני צ'רנומורץ נובורוסיסק
קטגוריה:כדורגלני הפועל רמת גן
קטגוריה:כדורגלני הפועל בני לוד
קטגוריה:כדורגלני רוטור וולגוגרד
קטגוריה:ספורטאים רוסים בישראל
קטגוריה:כדורגלנים זרים בישראל
קטגוריה:רוסים שנולדו ב-1985
A Timeless Evening with Sarah Brightman

A Timeless Evening with Sarah Brightman הוא סיבוב ההופעות הראשון של הזמרת-יוצרת האנגלייה שרה ברייטמן. סיבוב ההופעות החל ב-5 בספטמבר 1997, והסתיים ב-29 באוקטובר באותה השנה.

כלפי סיבוב ההופעות הופנו שבחים וביקורות חיוביות משלל מבקרי מוזיקה שונים.

== רשימת השירים ==
להלן רשימת השירים אשר בוצעו במהלך סיבוב ההופעות:

== תאריכי הופעות ==
{| class="wikitable" style="text-align:center;"
!style="width:12em;"| תאריך
!style="width:12em;"| עיר
!style="width:9em;"| מדינה
!style="width:20em;;"| מיקום
|-
!colspan="4"| אירופה
|-
|5 בספטמבר 1997
|אדינבורו
|סקוטלנד
|תיאטרון אדינבורו פלייהאוס
|-
|8 בספטמבר 1997
|נוטינגהאם
|rowspan="2"|אנגליה
|אולם הקונצרטים המלכותי נוטינגהאם
|-
|11 בספטמבר 1997
|ברמינגהאם
|סימפוני הול
|-
|13 בספטמבר 1997
|קארדיף
|ויילס
|קרדיף ארנה
|-
|16 בספטמבר 1997
|ברייטון
|rowspan="4"|אנגליה
|מרכז ברייטון
|-
|19 בספטמבר 1997
|בורנמות'
|המרכז הבין-לאומי של בורנמות'
|-
|24 בספטמבר 1997
|לונדון
|אלברט הול
|-
|27 בספטמבר 1997
|מנצ'סטר
|מנצ'סטר אפולו
|-
|30 בספטמבר 1997
|גלאזגו
|סקוטלנד
|אולם הקונצרטים המלכותי של גלאזגו
|-
|5 באוקטובר 1997
|סאות'המפטון
|אנגליה
|תיאטרון מייפלאוור
|-
|12 באוקטובר 1997
|קלן
|rowspan="5"|גרמניה
|&nbsp;
|-
|16 באוקטובר 1997
|פרנקפורט
|
|-
|22 באוקטובר 1997
|מינכן
|
|-
|27 באוקטובר 1997
|ברלין
|
|-
|29 באוקטובר 1997
|המבורג
|
|}

== קישורים חיצוניים ==
* 

== הערות שוליים ==

קטגוריה:סיבובי הופעות מ-1997
קטגוריה:סיבובי הופעות של שרה ברייטמן
קטגוריה:סיבובי הופעות בגרמניה
קטגוריה:סיבובי הופעות בממלכה המאוחדת
הרי הנסיך צ'ארלס

הרי הנסיך צ'ארלס (באנגלית: Prince Charles Mountains) הם קבוצת רכסי הרים גדולה באדמת מק. רוברטסון שבאנטארקטיקה. 

ההרים כוללים את הרכסים אתוס, פורתוס ואראמיס. 

שיא גובהם של ההרים הוא הר מנזיס, שגובהו 3,228 מטרים מעל פני הים. 

הרים נישאים נוספים הם הר איזאבל והר סטיניר (שגובהם 1,950 מטרים מעל פני הים). 

אורך קבוצת ההרים 380 קילומטרים, וצורתם כצורת קשת.

== היסטוריה ==
=== גילוי ההרים ===
ההרים התגלו לראשונה וצולמו ממרחק באמצעות תצלומי אוויר במהלך מבצע קפיצה לגובה בין השנים 1947–1946.

ההרים מופו על ידי המשלחת הלאומית האוסטרלית לחקר אנטארקטיקה שחקרה את האזור בין השנים 1961–1954.

=== מקור השם ===
שמם של ההרים ניתן להם על ידי ועדת השמות האנטארקטיים של אוסטרליה בשנת 1956.

ההרים נקראו על שמו של הנסיך צ'ארלס, הבן הבכור ויורש העצר של מלכת אוסטרליה אליזבת השנייה. כיום המלך צ'ארלס השלישי.

== גאוגרפיה ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12088 הרי הנסיך צ'ארלס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1466 הרי הנסיך צ'ארלס] באתר הגאזט האנטארקטי של ממשלת אוסטרליה
* [http://www.antarctica.gov.au/living-and-working/stations/mawson/environment/prince-charles-mountains תיאור הרי הנסיך צ'ארלס] באתר ממשלת אוסטרליה
* [https://d28rz98at9flks.cloudfront.net/75300/75300_Crustal_Heat_Production_AAT.pdf מפה גאולוגית של אזור הרי הנסיך צ'ארלס]

== הערות שוליים ==

הנסיך צ'ארלס
טיים אנד טייד

Time and Tide (בתרגום חופשי: "הזמן והגאות") היה שבועון בריטי, שעסק בנושאיים פוליטיים ספרותיים ופמניסטים. הוא נוסד בשנת 1920 על ידי ליידי רונדה, מייסדת קבוצת שש נקודות. בתחילת הדרך הייתה לשבועון אג'נדה שמאלנית ופמיניסטית והיה הביטאון של קבוצת שש נקודות. מאוחר יותר, כשהתחלף הבעלים, אחרי שנת 1958, השבועון החל לנטות ימינה, אך תמיד תמך ונתן במה לכישרונות ספרותיים.

== היסטוריה ==
העורכת הראשונה הייתה הלן ארצ'דייל . בשנת 1926 השתלטה ליידי רונדה על התפקיד, ונשארה עורכת השבועון עד סוף חייה.

בין הכותבים היו ננסי אסטור, מרגרט בונדפילד, ורה בריטיין, ג'ון ברופי, מרגרי קורבט-אשבי, אנתוני קרונין, א.מ. דלפילד, שארלוט דספרד, קריסטל איסטמן, ליאונורה איילס, אמה גולדמן, רוברט גרייבס, גרהם גרין, שרלוט הלדיין, מרי המילטון, ג'יי.מ הארווי, וויניפרד הולטבי, סטורם ג'יימסון, מקס קניון, ד.ה. לורנס, ק.ס. לואיס, פ.ל. לוקאס, רוז מקולי, נעמי מיטצ'יסון, אריק ניוטון, ג. ק. צ'סטרטון, ג'ורג' אורוול, אמלין פנקהרסט, אלינור ראת'בון, אליזבת רובינס, אוליב שריינר, ג'ורג' ברנרד שו, אתל סמית', הלנה סוונוויק, ארנסט טולר, רבקה וסט, אלן ווילקינסון, צ'ארלס ויליאמס, מרגרט וינטרינגהאם, וירג'יניה וולף ווינדהאם לואיס.

בשנת 1940 פורסם בשבועון המאמר "הצורך בהתנהגות אבירית" מאת ק.ס. לואיס. המאמר בישר את תחילתו של קשר רציף של עשרים שנה בין לואיס לשבועון, והוא פרסם בו מאמרים וביקורות.

מחזור השיא של השבועות הגיע ל-14,000 עותקים. ככל הנראה, הוא זכה לסבסוד מידי ליידי רונדה, בסכום של 500,000 ליש"ט, במשך שלושים ושמונה השנים שהיה בבעלותה.

בשנת 1956 פרסם השבועון, ביחד עם אנדרה דויטש אנתולוגיה. באוסף שנקרא "האנתולוגיה של טיים אנד טייד" נכללו כתבים נבחרים שהתפרסמו בשבועון. את ההקדמה לספר כתבה ליידי רונדה, וערך אותו אנתוני לייג'ונה.

אחרי מותה של ליידי רונדה בשנת 1958, השבועון עבר לשליטתם של הכומר טימוטי בומונט והעורך ג'ון תומפסון במרץ 1960 בתקופתם, "טיים אנד טייד" שינה כיוון והפך לשבועון חדשות פוליטי עם גוון נוצרי. הוא המשיך להפסיד 600 ליש"ט לשבוע, וביוני 1962 נמכר לחברת ההוצאה לאור בריטן. בשנת 1970 הפך המגזין לירחון ובשנת 1979 הוא נסגר.

השם "Time and Tide" נרכש מאוחר יותר על ידי סידוויק וג'קסון, חברת בת של קבוצת המלונות Trust House Forte. משנת 1984–1986 החברה המשיכה להוציא לאור את המגזין כרבעון, מהמשרד הראשי הבינלאומי שלה בלונדון. אלכסנדר צ׳נסלור היה העורך. כמו בעבר, הירחון המשיך להתמך על ידי תורם עשיר, לורד פורטה מריפלי.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פמיניזם: כתבי עת
קטגוריה:דפים עם תרגומים שלא נסקרו
קטגוריה:הממלכה המאוחדת: כתבי עת
קטגוריה:שבועונים
קטגוריה:פמיניזם בממלכה המאוחדת
משה בארקי

קאדין מלכה, אשתו של רבי משה בארקי
רבי משה בארקי (סביבות ה'תקפ"ט, 1829 - ד' בסיוון ה'תרע"ג, 9 ביוני 1913) היה רבה של איזמיר.

==תולדות חייו==
נולד באיזמיר שנת ה'תקפ"ט (1829) לערך, לאימו קלארה ג'וייא ולאביו, רבי רפאל אברהם בכור בארקי, שהיה בן למשפחה שמוצאה ממגורשי ספרד שהתיישבו בסלוניקי וממנה עברו לאיזמיר.

למד בישיבת "בית הלל" באיזמיר אצל רבי חיים פלאג'י ובעיקר אצל בנו רבי אברהם פלאג'י, אשר הביא בספריו לא אחת מתורתו של רבי משה, והיה בקשרי ידידות עם רבי רחמים נסים יצחק פלאג'י.

כבר משנת ה'תר"ט (1848/1849) ישנן עדויות על כך שהיה בעל מעמד חשוב בקהילת איזמיר, והיה חתום לצד ר' חיים פלאג'י על מינוי חברה קדישא. בשנת ה'תר"ל (1869/1870), כבר כיהן כדיין בבית דינו של ר' אברהם פלאג'י. בשנת ה'תרל"ו (1875/1876) כינה אותו ר' אברהם בתואר "הרב הכולל", כלומר האחראי על גיטין וקידושין באזור איזמיר.עם פטירת ר' רחמים פלאג'י בשנת ה'תרס"ז (1907) התמנה תחתיו לראש רבני איזמיר, לצד החכם באשי רבי יוסף בן סיניור.

נפטר בד' בסיוון ה'תרע"ג (1913). נקבר בחלקת הרבנים בבית הקברות החדש באיזמיר.

==משפחתו==
בסביבות שנת ה'תר"ט נשא את קאדין מלכה (נפטרה בגיל 73 בשנת ה'תרס"ז), וידועים לנו שבעה ילדים שלהם.

==תורתו==
היה כותב פורה של תשובות הלכתיות וחידושי תורה. מתואר שבשעת הלווייתו הניחו על יד מיטתו ארגז גדול מלא בחידושיו. עם זאת, רוב כתבי היד אבדו.

רבות מתשובותיו שרדו בכתבי חבריו ורבותיו, רבי חיים פלאג'י, רבי אברהם פלאג'י, רבי רחמים נסים יצחק פלאג'י, רבי אליהו בכור חזן, רבי יצחק אבולעפיה ועוד.

בשנת ה'תשס"ג הדפיס אחד מצאצאיו, הרב יעקב בצלאל חרר, את הספר "מזכרת משה" ובו כלל את תשובותיו שהודפסו בכתבי חכמי דורו, וכן תשובות נוספות מכתב ידו, בתוספת חידושים על הלכות שבת ועל עבודת הכהן הגדול ביום הכיפורים, הלכות גיטין וכן סדרי הגיטין שחתם עליהם בבית הדין.

==לקריאה נוספת==
* יעקב בצלאל חרר, תולדות רבנו המחבר במבוא לשו"ת מזכרת משה, ירושלים ה'תשס"ג.

==קישורים חיצוניים==
* [http://www.hyomi.org.il/mobile/page.asp?id=486 חכם משה בארקי] - אתר "החכם היומי".
* 

==הערות שוליים==

קטגוריה:האימפריה העות'מאנית: רבנים
קטגוריה:מחברי ספרי שו"ת
קטגוריה:אבות בתי דין
קטגוריה:איזמיר: רבנים
קטגוריה:רבנים טורקים
קטגוריה:רבנים ספרדיים
קטגוריה:ילידי 1829
קטגוריה:נפטרים ב-1913
ברנרד צ'רנובילסקי

ברנרד צ'רנובילסקי (נולד ב-1 בינואר 1928) הוא פתולוג ישראלי, מחלוצי הפתולוגים בישראל העוסקים בגינקו-פתולוגיה, פרופסור אמריטוס לפתולוגיה, מנהל המכון הפתלוגי בבית החולים קפלן (1995-1970).

==ביוגרפיה==
נולד בקניגסברג (היום: "קלינינגרד"), גרמניה לסופי ויעקב צבי הכהן, אח צעיר למקס.

בשנת 1939 הגיע כילד לארץ ישראל בימי המנדט הבריטי.

צ'רנובילסקי בוגר בית ספר לרפואה של אוניברסיטת לוזאן, שווייץ בשנת 1953.

בשנת 1953 היה סטאז'ר בבית החולים היהודי בסינסינטי במדינת אוהיו.

בין השנים 1954–1955 התמחה בפתולוגיה בבית החולים היהודי בסינסינטי במדינת אוהיו.

בין השנים 1955–1957 שירת בצבא האמריקאי, בבסיס חיל האוויר בדנוור קולורדו.

בין השנים 1957–1958 התמחה בפתולוגיה ב"מרכז הרפואי בית ישראל" בבוסטון, במדינת מסצ'וסטס, ארצות הברית.

בין השנים 1959–1960 היה פתולוג בכיר ב"מרכז הרפואי בית ישראל" בבוסטון.

בין השנים 1965–1969 כיהן כפתולוג בכיר ב"Woman's Medical College" בפנסילבניה.

בין השנים 1965–1979 כיהן כפתולוג בכיר בבית החולים של אוניברסיטת פנסילבניה.

בין השנים 1970–1995 כיהן כמנהל המכון הפתולוגי בבית החולים קפלן.

בין השנים 1995–1997 היה יועץ בכיר במכון לפתולוגיה של בית החולים איכילוב, בתל אביב.

משנת 1997 עד 2018 היה המנהל הרפואי של מעבדות פתו-לאב דיאגנוסטיקה בע"מ, נס-ציונה.

===אקדמיה===
בין השנים 1958–1959 היה מרצה לפתולוגיה באוניברסיטת הרווארד.

בשנת 1969 התמנה כפרופסור חבר באוניברסיטת פנסילבניה בפילדלפיה.

בין השנים 1970–1980 כיהן כפרופסור חבר באוניברסיטה העברית.

בשנת 1980 מונה לפרופסור מן המנין בבית ספר לרפואה באוניברסיטה העברית בירושלים.

בין השנים 1993–1995 כיהן כפרופסור לפתולוגיה בבית ספר לרפואה באוניברסיטת ז'נבה .

צ'רנובילסקי כיהן כפרופסור אורח במרכז הגרמני לחקר הסרטן בהיידלברג, גרמניה.

צ'רנובלסקי היה בין המייסדים אשר הניחו את היסודות והעקרונות לקיום מחנה הקיץ הראשון ב־1995 לנוער שוחר מדע בהיידלברג.

לצ'רנובילסקי מעל ל־200 פרסומים בתחום הפתולוגיה הכללית והגיניקו-פתולוגיה.

==מספריו==
* "חיי מבעד העדשה" - הוצאה גלילית.

==חיים אישיים==
צ'רנובילסקי גרוש מד"ר הלן צ'רנובילסקי, שהייתה רופאה בכירה באנדוקרינולוגיה. היו להם שלוש בנות.

אחיו הבכור מקס צ'רנובילסקי היה שופט בבית המשפט המחוזי בתל אביב.

<br />

==לקריאה נוספת==
* [https://www.makorrishon.co.il/nrg/online/1/ART/926/970.html המנותח מת בגלל גידול שלא היה] (nrg, מעריב, שמעון איפרגן, 27 באפריל 2005)

== קישורים חיצוניים ==

* [https://www.ncbi.nlm.nih.gov/pubmed/?term=czernobilsky+b ממחקריו של צ'רנובילסקי באתר PubMed]

== הערות שוליים ==

קטגוריה:אנשי העלייה החמישית
קטגוריה:קצינים וחוגרים יהודים בחיל האוויר של ארצות הברית
קטגוריה:רופאים יהודים אמריקאים
קטגוריה:פתולוגים ישראלים
קטגוריה:סגל מרכז רפואי קפלן
קטגוריה:סגל האוניברסיטה העברית בירושלים: רפואה
קטגוריה:אמריקאים ישראלים
קטגוריה:ישראלים ילידי גרמניה
קטגוריה:ישראלים שנולדו ב-1928
קטגוריה:אמריקאים שנולדו ב-1928
רודולף ראף

רודולף ראף (באנגלית: Rudolf Raff; 10 בנובמבר 1941 – 5 בינואר 2019) הוא חוקר בתחום ביולוגיה התפתחותית אבולוציונית ופרופסור באוניברסיטת אינדיאנה.

==ביוגרפיה==

רודולף רודי נולד בשויניגן, קוובק לאב שהיגר מאוסטריה בשנת 1938. בשנת 1949 המשפחה עברה לפיטסבורג. בשנת 1962 הוא סיים לימודים באוניברסיטת המדינה של פנסילבניה ובשנת 1967 סיים את הדוקטורת באוניברסיטת דיוק. עד לשנת 1971 רודולף רודי עבד במכון הטכנולוגי של מסצ'וסטס. החל משנת 1971 הוא עבד באוניברסיטת אינדיאנה ממנו עזב לגמלאות בשנת 2018. בשנת 1983 רודולף ראף הקים באוניברסיטה זו מכון לביולוגיה מולקולרית.

בשנת 1987 הוא זכה במלגת גוגנהיים ובהמשך קיבל מספר פרסים נוספים.

מחקריו התרכזו בתחום ביולוגיה התפתחותית. הוא היה עורך ומייסד (ביחד עם שון קרול ווולאס ארתור) של כתב העת Evolution & Development.

רודולף ראף כתב מספר ספרים בתחום התמחותו.

== קישורים חיצוניים ==
* [https://www.bio.indiana.edu/documents/historical-materials/Raff_Rudolf_retirement_tribute_2017.pdf קורות חיים]
* [https://www.the-scientist.com/news-opinion/leader-of-evo-devo-field--rudy-raff--dies-65299 מאמר לזכרו]

קטגוריה:סגל אוניברסיטת אינדיאנה
קטגוריה:ביולוגים אמריקאים
קטגוריה:בוגרי אוניברסיטת המדינה של פנסילבניה
קטגוריה:בעלי תואר דוקטור מאוניברסיטת דיוק
קטגוריה:חברי האקדמיה האמריקאית לאמנויות ולמדעים
קטגוריה:זוכי מלגת גוגנהיים
קטגוריה:אמריקאים שנולדו ב-1941
קטגוריה:אמריקאים שנפטרו ב-2019
סורת לוקמאן

סוּרת לֻקְמָאן (בערבית: سورة لقمان) היא סורה מספר 31 בקוראן, והיא מכילה 34 פסוקים, אשר מורכבים מ-550 מילים, שמכילות 2121 אותיות. שם הסורה נגזר מלוקמאן החכם אשר מוזכר בפסוקים 12–19 שבסורה. על פי האמונה האסלאמית, אללה מסר את הסורה הזאת למוחמד בתקופה שקדמה להג'רה.

== תוכן ==
פסוק 1 מורכב מהאותיות אליף. לאם. מים (ا ل م), וישנם פרשנים אשר גורסים כי מדובר בצירוף אותיות שמשמעותן ידועה רק לאללה. עם זאת, גרס, הצחאבי אבן אל-עבאס כי מדובר בהצהרה של אללה, שבה הוא מכריז שהוא אללה, ושהוא הכל יודע.

פסוקים 2–5 מדברים על הצדיקים ועל מעשיהם הטובים.

פסוקים 6–7 מתמקדים בלא מאמינים ובמעשיהם ההפוכים למעשיהם של הצדיקים.

פסוקים 8 -11 מציגים את גן העדן, המהווה לכאורה פרס למאמינים ולצדיקים.

פסוקים 12–13 מדגישים את עצותיו של לוקמאן לבנו. תחילה הוא מספר לו שישנו רק ישות עליונה אחת, ושכדאי לו לעבוד רק אותה.

בפסוק 14 לוקמאן מספר לבנו על החשיבות של כיבוד הורים.

פסוק 16 מבהיר כי לכאורה יש ביכולתו של אללה לראות הכל.

פסוקים 17–19 ממליץ על המתינות, על ההתרחקות מקיצוניות, ועל הימנעות מעשיית מעשים רעים.

פסוקים 20–21 שוב דנים בלא מאמינים, ובעונש הצפוי להם לכאורה בעולם הבא.

פסוק 22 שוב מדבר על המאמינים.

פסוק 23 פונה לכאורה אל הנביא מוחמד, ואומר לו שאל לו להיות עצוב מכך שהלא מאמינים סטו מדרך הישר.

פסוקים 24–34 מדברים מתמקדים באללה, ובכך שהוא תמיד פועל לטובת האנושות.

== במסורת האסלאמית ==
על פי המסורת האסלאמית, אללה שולח שלושים מלאכים להגנתו של האדם אשר קורא את הסורה הזאת בלילה, והם מגנים ושומרים עליו עד הבוקר. כמו כן, על פי אותה מסורת, אללה שולח שלושים מלאכים גם לזה אשר קורא את הסורה הזאת בבוקר, והם שומרים ומגנים עליו עד הלילה. מקור אסלאמי נוסף גורס כי האדם אשר ילמד את הסורה ויקפיד בקריאתה, יזכה בעולם הבאה להיות בחברתו של לוקמאן החכם.

== קישורים חיצוניים ==

* [https://ia601505.us.archive.org/16/items/cps-quran_201907/Hebrew-Quran.pdf סורת לקמאן בתרגום חדש לעברית] (עמ' 418–422)
* [https://www.youtube.com/watch?v=6XZ_xtnYesM סורת לקמאן בערבית להאזנה] ביוטיוב

== הערות שוליים ==

קטגוריה:סורות
כיכר סדום

כיכר סדום הוא חבל ארץ גאוגרפי בצפון הערבה ומדרום לים המלח. אזור כיכר סדום הוא מקום שפכם של נחלי הנגב והרי אדום הגדולים אל ים המלח ובהם נחל הערבה, נחל צין, נחל זרד (ואדי חיסה) ואחרים. עקב ריבוי מקורות המים התפתחה מלחת סדום שהיא המלחה הגדולה בישראל. מדרום למלחת סדום במוצא שפך הנחלים, חווארי כיכר סדום, תצורת נוף של משקעי ימת הלשון הקדומה.

בכיכר סדום הוקמו מפעלי ים המלח בשנת 1934 ובשנת 1959 הוקמה חוות הבודדים נאות הכיכר שלימים הפכה למושב נאות הכיכר.

השם כיכר סדום נוצר מצירוף שמות המופיעים במקרא, בו מוזכרת העיר סדום בין יישובי כיכר הירדן, אף שלפי פרשנויות אחדות אזור כיכר הירדן הוא צפוני לים המלח. זיהויה של צוער המקראית בדרום ים המלח העניק לחבל את השם כיכר סדום. לפי המסורת היהודית, במקום זה אירעה מהפכת סדום ועמורה.

== קישורים חיצוניים ==
* 

קטגוריה:ים המלח
חוסיין ברגותי

חוסיין ג'אמיל ברגותי (בערבית: حسين جميل برغوثي; 5 במאי 1954 – 1 במאי 2002) היה משורר פלסטיני, מחזאי, מתרגם, מבקר ופילוסוף. ממייסדי "בית השירה" הפלסטיני ומנהל הוצאה לאור של שני כתבי עת לספרות.

==קורות חייו==
ברגותי נולד בכפר כובר, והעביר את ילדותו בין הכפר יחד עם אמו ובין ביירות בה עבד אביו. מנודה בילדותו מצא נחמה בחיק הטבע והמילים. בשנתו המסיימת בתיכון השתתף בתחרות כתיבת שירה שנערכה על ידי משרד החינוך הירדני בעת שליטתו בגדה המערבית, והמקום הראשון נמנע ממנו בתואנה לפלגיאט לה השיב בנוכחות הקהל "בורות אינה תירוץ". ברגותי השלים את לימודי התיכון בבית הספר אמיר חסן בביר זית.
משך חמש שנים למד בבודפשט מדע המדינה ומימון ציבורי. עם חזרתו החל ללמוד באוניברסיטת ביר זית והשלים תואר ראשון בספרות אנגלית. במהלך השנה לתום לימודיו אלה, ב-1983, לימד באוניברסיטת ביר זית עד שנסע להמשיך את לימודי המאסטר (1987) והדוקטורט (1992) בספרות השוואתית באוניברסיטת וושינגטון שבסיאטל.
ברגותי שב לרשות הפלסטינית עם מינויו לפרופסור לפילוסופיה וחקר התרבות באוניברסיטת ביר זית, ומשך שלש שנים (1997) החזיק במשרת פרופסור לספרות, ביקורת ותיאטרון באוניברסיטת אל קודס, במהלכן היה ממייסדי "בית השירה" הפלסטיני ומנהל הוצאה לאור בשני כתבי עת לספרות.
ברגותי נפטר ב-1 במאי 2002 בבית החולים רמאללה לאחר מחלת סרטן ממושכת.

==עבודותיו==
מגוון עבודותיו של ברגותי חובק רומנים בהם בעלי הקשרים אוטוביוגרפיים מובהקים, שירה, מסאות וביקורת, פזמונאות, מחזאות ותסריטאות. אך שתיים מעבודותיו, "האור הכחול" ו"בין עצי השקד", תורגמו לצרפתית על ידי מריאן וייס.

===מיצירותיו הבולטות===
====האור הכחול====
יצירת המופת מאת ברגותי נכתבה בשנת 2001, ופורשת מחוויותיו בחברת החריגים המנודים ו"המשוגעים" ברחובות סיאטל, הפוקדים את בית הקולנוע "האשליה הנוראה", את הבר "האור הכחול" ואת בית הקפה "המוצא האחרון", וכן את מפגשו עם בארי, דרוויש סופי מקוניה שנטש את חייו האקדמיים ואת מולדתו לטובת חיי . הספר עוסק בחקירת השיגעון של הגיבור והפרדוקס הרוחני המתואר כ"מפגש בין ילד הרים והים" שני מושגים המקטבים את נפשו. ספר ברוח דור הביט. הרומן אף תורגם לצרפתית.

====הגדה השלישית של נהר הירדן====
ספרו זה ראה אור ב-1984, במהלך מסעו באירופה, ומתאר את מצבו הנפשי חסר המנוחה והגבולי. באמצעות אנלוגיה לנהר הירדן מדגים של"נהר החיים", שתי גדות, מולדת וגלות, בעוד אחדים נועדו לחיים מדומים "בגדה השלישית", גדה של רוחניות, הגות, תשוקה וכאב, אהבה, שיגעון ושירה.

====בין עצי השקד====
נכתב בשנתו האחרונה, בדומה לרומן "האור הכחול", ומתעד את שנותיו האחרונות והתמודדותו עם מחלת הסרטן. בספר זה שב ומתבונן במקורותיו, ילדותו ואחריתו, תוך איור דיוקן כפרו האהוב הנאנק תחת מגף הקולוניאליזם. בכתיבתו ביקש להעניק חיי נצח לאזור הפראי של הגבעות סביב כובר מכורתו המכונה "דיר אל ג'וואני". לאחר מותו נקברה גופתו של ברגותי בין עצי השקד בגינה שבבית אימו. הספר תורגם לצרפתית.

==קישורים חיצוניים==

* [https://www.youtube.com/watch?v=0KvkRY0P1tw The language of almonds], סרט תיעודי על חוסיין ברגותי, בבימוי של סאלים אבו ג'בל

==הערות שוליים==

קטגוריה:משוררים פלסטינים
קטגוריה:סופרים פלסטינים
קטגוריה:מתרגמים
קטגוריה:חוקרי ספרות
קטגוריה:בוגרי אוניברסיטת ביר זית
קטגוריה:סגל אוניברסיטת ביר זית
חוסיין
קטגוריה:פלסטינים שנולדו ב-1954
קטגוריה:פלסטינים שנפטרו ב-2002
מרכז התערוכות והכנסים של מאסטריכט

מרכז התערוכות והכנסים של מאסטריכט, המוכר גם בשם MECC Maastricht, הוא מרכז כנסים שנמצא במאסטריכט, הולנד. מרכז כנסים זה מארח כל שנה את יריד האמנות האירופי .

== גלריה ==
<gallery>
Maastricht, MECC4.jpg|הפנים של אולם הכנסים
2019 MECC Maastricht (3).jpg|כניסה ראשית
Maastricht, MECC5.jpg|המראה של אולם הכנסים מכיכר הפורום
</gallery>

== לקריאה נוספת ==
<div class="mw-content-ltr">
* Ubachs, P.J.H. & I.M.H. Evers, Historische Encyclopedie Maastricht. Zutphen, 2005 (S. 331)
</div>

== קישורים חיצוניים ==

* 

קטגוריה:הולנד: תרבות
קטגוריה:מאסטריכט
קטגוריה:מרכזי תערוכות, ירידים וכנסים
ייל יונסון

ייל יונסון (בשוודית: Jill Johnson; נולדה ב-24 במאי 1973) היא זמרת שוודית.

==ביוגרפיה==
יונסון נולדה בעיירה בדרום שוודיה.

בגיל ארבע החליטה שהיא מעוניינת להיות אמנית והייתה חברה במקהלה מקומית.

בגיל שתים עשרה נהייתה סולנית בלהקת "Tomboola" איתם ביצעה סיבוב הופעות בנורווגיה ובדנמרק.

היא חתמה חוזה חברת תקליטים דנית וב-1996 יצא אלבומה הראשון "Sugartree".

הדואט "Kommer tid, kommer vår" שביצעה עם הזמר יאן יוהנסן זכה להצלחה בשוודיה.

היא ייצגה את שוודיה באירוויזיון 1998 עם השיר "Kärleken är" והייתה במקום ה-10.

ב-2003 ניסתה לייצג את שוודיה בשנית באירוויזיון כשהשתתפה במלודיפסטיבלן עם השיר "Crazy in Love" וסיימה במקום העשירי בתחרות.

ב-2005 הנחתה את הגמר של המלודיפסטיבלן. באותה השנה הוציאה את אלבום חג המולד, The Christmas in You.

ב-2006 יצא אלבומה "The Woman I've Become" שזכה לאלבום זהב.

==קישורים חיצוניים==

* 

קטגוריה:זמרות שוודיות
קטגוריה:משתתפי אירוויזיון 1998
קטגוריה:נציגי שוודיה באירוויזיון
קטגוריה:זמרות-יוצרות שוודיות
קטגוריה:משתתפי מלודיפסטיבלן 1998
קטגוריה:משתתפי מלודיפסטיבלן 2003
קטגוריה:ילידות 1973
קטגוריה:שוודים שנולדו ב-1973